[{"text_idx": "#000001", "text": "Chan\u0303s he deus Skol Diwan Karaez. Aman\u0303 e vez gwelet ar skol Diwan evel ur skol bublik evel ar re all ! N\u2019eus ti-ke\u0302r all ebet e Breizh moarvat a ra ken brav d\u2019ur skol Diwan. Paeet e vez ar skoazellerezed-mamm gant an ti-ke\u0302r. Gante e vez graet war-dro ar vugale evit ar c\u2019hantin hag an diwallerezh ivez. Da greisteiz e teu div vaouez ouzhpenn eus an ti-ke\u0302r evit ober war-dro ar vugale. Evit an distro skol 2018 e vo ar skol en ur savadur nevez. Kenteliou\u0300 sport a vez kinniget ivez gant an ti-ke\u0302r evel er skoliou\u0300 publik all. Se ne vir ket ouzh ar c\u2019huzul skoazell hag ar GDP da aozan\u0303 abadennou\u0300 a bep seurt a-hed ar bloaz, pa ne vefe nemet evit kengred rouedad Diwan. Startijenn zo ganto ha labourat a reont en darempred gant ar gelennerien. Ur foar al laou brudet er vro a vez bep bloaz, ur marc\u2019had evit an Nedeleg er c\u2019hoc\u2019hu, hag ur marc\u2019had bio. An dud a youl vat ne reont ket diouer evit mont d\u2019an Erer Kozh ivez."}, {"text_idx": "#000002", "text": "E skol Diwan Karaez e vez kalonekaet ar vugale da vont e brezhoneg e porzh ar skol hag en diwallerezh kement hag er c\u2019hlas. En maternelle et en CP on utilise du mate\u0301riel incitant au travail en autonomie des e\u0301le\u0300ves. Elfennou\u0300 pedagogiezhiou\u0300 nevez a vez implijet evit lakaat ar vugale da vezan\u0303 oberourien. E Tremargad e ya ar vugale ivez d\u2019ober kanoe, marc\u2019hegan\u0303 ha bezan\u0303 en natur."}, {"text_idx": "#000003", "text": "Kas ur postel d'ar skol"}, {"text_idx": "#000006", "text": "Evit eskemm gant ar gerent ha dizoloin\u0303 ar vuhez er skol"}, {"text_idx": "#000007", "text": "Devezhiou\u0300 doriou\u0300 digor a vo evit ar skol-se dizale marteze ! Lennit deiziataer an doriou\u0300 digor evit gouzout hiroc\u2019h."}]